kardosdrur/scandi-wiki huggingface dataset:
Ranger-programmet

Ranger-programmet var en serie af NASA's månesonder til at optage nærbilleder af måneoverfladen. Systemet gik ud på at sende kamikazesonder på kollisionskurs mod Månen, med et batteri af tv-kameraer. Dette kunne gøres relativt simpelt, men NASA's afdeling for rumsonder, JPL, valgte at bruge programmet til at udvikle avancerede dybtrumssonder. Eksempelvis kunne strømforbruget på Rangers tredøgnsflyvninger sagtens dækkes af friske batterier (kun få af de sovjetiske Lunasonder brugte solceller), men JPL valgte at udstyre Rangersonderne med solcellepaneler. Disse kræver et system, der automatisk peger solcellerne mod Solen. Simple satellitter er spin-stabiliseret; de fordeler solvarmen ligeligt som en grillkylling. Ranger var 3-akse stabiliseret, hvilket kræver temperaturkontrol og et aktivt stabilisationssystem med monitering af ledestjerner. Kommunikationssystemet var forbedret, grundet seks tv-kameraer, og der var en slags computer om bord. De avancerede sonder forsinkede Ranger-programmet, men førte til at NASA, som den eneste rumfartsorganisation, har besøgt samtlige planeter i Solsystemet.

Rangersonderne skulle bruge de uprøvede Atlas-Agena-raketter, der var en kombination af to atommissiler. Atlas-Agena skulle bruges af Samos spion- og Midas raketvarslingssatellitterne og Rangersonderne var prøveklude.

Ranger Block I 
 306 kg tunge satellitter, der i stærkt elliptiske baner om Jorden (op til 1 mio. km væk) skulle afprøves i rummet. Venussonderne Mariner 1 og 2 byggede på dette design.
 Ranger 1, 23 august 1961 — Agena-trinnet svigtede og Ranger 1 brændte op efter få dage.
 Ranger 2, 18 november 1961 — Agena-trinnet svigtede og Ranger 2 brændte op efter to dage.

Ranger Block II 
 331 kg tunge månesonder med 40 kg tunge landere. Disse kugleformede landere var omgivet af balsatræ, der ved knusning skulle optage energien. Landeren havde et seismometer til at registrere måneskælv.
 Ranger 3, 26. januar 1962 — ramte 36.793 km ved siden af Månen.
 Ranger 4, 23. april 1962 — ramte Månens bagside uden billeder (ifølge landeren).
 Ranger 5, 18. oktober 1962 — ramte 724 km ved siden af Månen.

Ranger Block III 
 365 kg tunge månesonder uden landere.
 Ranger 6, 30. januar 1964 — perfekt flyvning, men med et defekt kamerasystem.
 Ranger 7, 28. juli 1964 — 4.308 billeder, nedslag i Mare Nubium (Skyhavet).
 Ranger 8, 17. februar 1965 — 7.137 billeder, nedslag i Mare Tranquillitatis (Stilhedens Hav).
 Ranger 9, 21. marts 1965 — 5.814 billeder, nedslag i Alphonsus krateret.

Kilder 
 Ridpath, I: The Illustrated Encyclopedia of Astronomy and Space, 1979, Thomas Y. Crowell, 
 Wilson, A: Solar System Log, 1987, Jane's, 

Rumsonder
NASA-programmer
Stine Bierlich

Christine Bierlich, kendt som Stine Bierlich (født 14. februar 1967 i København, død 20. februar 2007 smst) var en dansk skuespiller. Hendes tidligste optræden var i den semidokumentariske Livet i Danmark, lavet af hendes stedfar Jørgen Leth.

Hun fik i 1986 både en Robert og Bodilprisen for bedste kvindelige hovedrolle for sin rolle i Ofelia kommer til byen. I sine senere år arbejdede hun på en selvbiografisk dokumentarfilm instrueret af Linda Wendel, som hun tidligere havde haft et nært samarbejde med i forbindelse med Ballerup Boulevard og Lykken er en underlig fisk, der begge er instrueret af Wendel. Bierlich medvirkede også i Wendels afgangsfilm fra filmskolen i 1984.

Hun forlod skuespillermiljøet efter sin sidste rolle i Susanne Biers novellefilm Brev til Jonas fra 1992.
Hun døde som blot 40-årig.

I portrætfilmen: Født til filmen - Stines korte liv fra 2015 skildres hendes karriere og baggrunden for hendes tidlige død.

Filmografi 
 Livet i Danmark (1971)
 Smertens børn (1977)
 Slægten (1978)
 I lige linie (1984)
 Ofelia kommer til byen (1985)
 Ballerup Boulevard (1986)
 Jorden er giftig (1988)
 Lykken er en underlig fisk (1989)
 Brev til Jonas (1992)

Referencer

Eksterne henvisninger 
 

Skuespillere fra Danmark
Bodilprisen for bedste kvindelige hovedrolle
Robertprisen for årets kvindelige hovedrolle
Lyngby Stadion

Lyngby Stadion er et fodboldstadion i Lyngby. Stadionet er Lyngby Boldklubs (fodbold) hjemmebane. Stadion var godkendt til 9.000 tilskuere efter ombygningen med tribune og sponsor lounge, og har en fanshop og et par pølseboder. Stadion fik i starten af 1973 som det andet stadion i Danmark kunstofbelægning (Tartan) for atletik. I 2005 blev stadion renoveret og der kom en helt ny kunstofbelægning på.

I 2013 åbnede en ny vest tribune hvor man samtidig fjernede store dele af løbebanen. I 2016 åbnede en ny tribune på sydenden og dermed blev Lyngby stadion udvidet til 10.100 pladser.

Udbud af stadion 
Den 1. juli 2021 offentliggjorde Lyngby-Taarbæk kommune at de ønsker at sætte Lyngby Stadion i udbud. Stadion skal rumme maksimum 6.500 tilskuere og være lukket hele vejen rundt. Derudover skal der bygges maksimum 13.500 nye kvadratmeter til studie-/ungdomsboliger, seniorboliger, kontor- og serviceerhverv.

Tilskuerrekord 
Fodbold
 14.794, Lyngby BK-B1903 i 1991.

Baneoversigt 
Der er i alt 12 forskellige baner på Lyngby Stadion. 1.holder spiller på opvisningbanen i tuneringkampe. I vinter pausen bliver typisk kunst 1 brug til træningskampene. 2. holder spiller på det der hedder Bane 3.

Referencer

Ekstern henvisning 
 Lyngby Boldklubs officielle hjemmeside
 Baneoversigt på Lyngby Boldklub 1921 

 

Fodboldstadioner i Danmark
Atletikstadioner i Danmark
Stadion
Lyngby Boldklub
Christian Holst (fodboldspiller)

Christian Lamhauge Holst (født 25. december 1981 i Svendborg) er en færøsk/dansk tidligere fodboldspiller, der har spillet for flere forskellige danske klubber, senest for Fremad Amager. Han har også spillet for Thurø, Svendborg, Lyngby og fra sommeren 2008 til 2014 for Silkeborg IF. Holst spillede offensiv midtbane og angriber. 

Holst er født og opvokset i Danmark med en færøsk mor og dansk far, og derfor kunne han vælge, om han ville spille for Færøernes fodboldlandshold. Han spillede 50 landskampe for Færøerne og scorede seks mål.

Han blev i 2014 lærer på Brøndby Idrætsefterskole, hvor han var lærer og træner i et år. I 2015 blev han lærer på Københavns Idrætsefterskole hvor han arbejdede både som lærer og træner.

I 2018 blev han ansat på Stenhus Kostskole som lærer i samfundsfag, religion, dansk og historie.

Trænerkarriere

Hvidovre IF
I august 2016 blev Holst ansat som angrebstræner for Hvidovre IF.

BK Frem
Den 20. april 2017 blev det officielt, at Holst blev ansat som ny specifiktræner i BK Frem.

Eksterne henvisninger 
 Superligastatistik på danskfodbold.com
 Spillerprofil  på Silkeborg IFs hjemmeside

Referencer 

Fodboldspillere fra Færøerne
Fodboldspillere fra Lyngby Boldklub
Fodboldspillere fra Silkeborg IF
Fodboldspillere fra Fremad Amager
Planetstien (Aalborg)

Planetstien i Aalborg ligger i Golfparken ved Urania Observatoriet. Den strækker sig ca. 700 meter fra Borgm. Jørgensens Vej gennem parken mod Th. Sauers Vej. Planetstien er placeret langs Scoresbysundvej, som er den gennemgående sti/vej gennem parken i omtrentlig nordlig-sydlig retning. 

Den består af søjler og figurer af Solen samt Merkur, Venus, Jorden, Mars, Jupiter og Saturn. Hver søjle bærer desuden en plade med en tegning samt en kort tekst. Ved observatoriet og for enden af stien er desuden placeret større skilte med uddybende oplysninger. Målestoksforholdet er 1 : 2 mia. Således bliver afstanden fra Solen til Jorden 75 m.

 Solens placering : 
 Jordens placering : 
 Saturns placering : 

Tilsvarende anlæg med andre målestoksforhold findes bl.a. ved Lemvig, Fjerritslev og Aars.

Solsystemet
Parker i Danmark
Gader i Aalborg
Viborg Østkredsen

Viborg Østkredsen er en opstillingskreds i Vestjyllands Storkreds.
 
Kredsen, der er oprettet i 2007, består af den østlige del af Ny Viborg Kommune. 
   
Kredsen er tilført den tidligere Bjerringbro Kommune fra Kjellerupkredsen.

Fra den nordlige del af den tidligere Viborgkredsen overføres Tjele og Møldrup kommuner samt Hvam skoledistrikt (Aalestrup Kommune) til Viborg Østkredsen.

Fra den sydlige del af den tidligere Viborgkredsen overføres den del af den gamle Viborg Kommune, der ligger øst for Hjarbæk Fjord, hovedvej 13 (Ålborgvej), Nørre Å (med Nørresø og Søndersø) og hovedvej 52 (Kjellerupvej). Dette svarer stort set til Asmild, Houlkær, Sønder Rind, Tapdrup og Vinkel sogne.   
 
Afstemningssteder i kredsen:

Tilført fra Kjellerupkredsen (tidligere Bjerringbro Kommune): 
Løvskal
Nord
Rødkærsbro
Syd

Overført fra Viborgkredsen::
Tidligere Aalestrup Kommune
Hvam
Tidligere Møldrup Kommune
Hersom-Bjerregrav
Klejtrup
Låstrup-Lynderup
Møldrup
Skals
Ulbjerg
Tidligere Tjele Kommune
Hammershøj
Kvorning
Lindum-Bigum
Løvel-Pederstrup
Rødding
Tjele-Nr.Vinge
Vammen
Vejrum-Viskum
Vorning
Ørum
Tidligere Viborg Kommune
Overlund

En stor del af Viborg Østkredsen tilhørte den daværende Løvelkredsen fra 1849 til 1970. En mindre del af kredsen lå i Sønder Vingekredsen før 1970.

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilde

Folketingsvalgkredse
Favrskovkredsen

Favrskovkredsen er ved folketingsvalg en opstillingskreds i Østjyllands Storkreds i Landsdel Midtjylland-Nordjylland. Dens officielle navn er Østjyllands Storkreds, 8. Opstillingskreds. 

Kredsen består pr. 18. juni 2015 af følgende kommuner og valgsteder:

 Favrskov Kommune
 Hadsten Nord
 Hadsten Syd
 Hadbjerg
 Hammel Nord
 Hammel Syd
 Haldum-Hinnerup/Vitten
 Rønbæk/Grundfør
 Foldby
 Ulstrup
 Thorsø/Haurum/Sall
 Laurbjerg/Houlbjerg
 Søften
 Voldum
 Lading

Resultat

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Valgte kandidater i kredsen 
 Daniel Toft Jakobsen (A)
 Britt Bager (V)

Administrativ historik 
Favrskovkredsen blev dannet som følge af kommunalreformen pr. 1. januar 2007. Her blev Favrskov Kommune dannet af kommunerne Hadsten, Hammel og Hinnerup fra Hammelkredsen, Hvorslev Kommune fra Kjellerupkredsen og den sydlige del af Langå Kommune fra Mariagerkredsen.

Noter 

Folketingsvalgkredse
Music as a Weapon Tour

Music as a Weapon Tour er en hård rock/Heavy metalturné lavet af bandet Disturbed med støtte fra andre bands. Der er indtil videre blevet afholdt 7 turnéer. Navnet Music as a Weapon kommer fra en linje i Disturbeds sang Droppin' Plate fra deres første album The Sickness.

Optræden 
Music as a Weapon (2001):
 Disturbed
 Adema
 Drowning Pool
 Stereomud
 Systematic

Music as a Weapon II (2003):
 Disturbed
 Chevelle
 Taproot
 Unloco

Music as a Weapon III (2006):
 Disturbed
 Flyleaf
 Nonpoint
 Stone Sour

Music as a Weapon: Australia and New Zealand (2008):
 Disturbed
 P.O.D.
 Alter Bridge
 Redline
 Behind Crimson Eyes

Music as a Weapon IV (2009):
 Disturbed
 Killswitch Engage
 Lacuna Coil
 Chimaira
 Suicide Silence
 Spineshank
 Crooked X
 Bury Your Dead
 Born of Osiris
 After the Burial

Music as a Weapon V (2011):
 Disturbed
 Korn
 Sevendust
 In This Moment
 StillWell (second leg only)

Music as a Weapon: Australia and New Zealand (2011)
 Disturbed
 Trivium
 As I Lay Dying
 Forgiven Rival
 These Four Walls

Music as a Weapon tour II 
Music as a Weapon tour II blev optaget som en live cd og dvd lavet af bandet Disturbed. Den blev optaget på touren i 2003 og udgivet i 2004. Den indeholder Disturbeds cover af Metallicas sang Fade To Black og en sang, der ikke kan findes på nogen af deres album, kaldet Dehumanized. DVD'en indeholder også musikvideoen til deres single Liberate.

Nummerliste på cd'en 
 Disturbed – Loading the Weapon
 Disturbed – Bound
 Taproot – Myself
 Disturbed – Dehumanized
 Chevelle – Forfeit
 Disturbed – Fade to Black
 Unloco – Empty
 Taproot – Sumtimes
 Disturbed – Darkness
 Unloco – Bruises
 Disturbed – Prayer
 Chevelle – The Red
 Taproot – Poem
 Disturbed, Pete Loeffler, og Joey Duenas – Stupify

Musikarrangementer
Disturbed
Aalborg Seminarium

Aalborg Seminarium er både et lærer- og pædagogseminarium, som er en del af University College Nordjylland og beliggende på Mylius-Erichsens Vej i Aalborg SØ. Seminariet grundlagdes i byens Centrum i 1960, men flyttede i 1965 til det nyopførte bygningskompleks på den nuværende adresse. I dag ledes seminariet af rektor Jesper Vinther.

Til dagligt færdes ca. 1.500 studerende og godt 120 medarbejdere på stedet, der uddanner folkeskolelærere, meritlærere, voksenundervisere samt studerende på åben uddannelse.

Arkitekterne Nils Andersen og Salli Besiakow har tegnet seminariet. De vandt en arkitektkonkurrence i 1961, hvorpå byggeriet påbegyndtes i 1962. Siden da er der til- og ombygget adskillige gange, senest i 2006.
Aalborg Seminariums bygninger er præmieret for godt og bevaringsværdigt byggeri i 1966. Nybygninger og omgivelserne er præmieret i 2004.
Første rektor fra 1960 var Niels Th. Kjelds indtil 1980.

Seminariets visioner omfatter bl.a., at uddannelsen sigter mod det professionsideal, som Danmarks Lærerforening har vedtaget på sin kongres i Aalborg i 2002.

Rektorer 
 1960-1980 Niels Th. Kjelds
 1992-1998 Bent Christiansen (født 1938)
 ?—2006 Peter Norrild (født januar 1943)

Referencer

Eksterne henvisninger 
 Aalborg Seminarium 
 Aalborg Seminarium i arkitekturbilleder.dk

Seminarier
Etableret i 1960
Seminarium
University College Nordjylland
Victoria's Secret

Victoria's Secret er en amerikansk virksomhed, der producerer undertøj, tøj og skønhedsprodukter til kvinder.  Virksomheden blev grundlagt i 1977. Med 2012 omsætning på $ 6.12 milliarder, er brandet den største amerikanske forhandler af kvinders lingeri. Victorias Secret er ejet af L Brands, et børsnoteret selskab.

Referencer 

Beklædningsvirksomheder fra USA
Undertøj
Etableret i 1977
Iwao Takamoto

Iwao Takamoto (29. april 1925 – 8. januar 2007) var en japansk-amerikansk  filmproducer, instruktør og tegneserieskaber, mest kendt for at have skabt film-, TV- og tegneserie-figuren Scooby-Doo.

Takamotos forældre var født i Hiroshima i Japan, men flyttede til USA før han blev født. Efter angrebet på Pearl Harbor blev hans forældre, som så mange andre, sent til interneringslejere for japanere.

Takamoto begyndte sin animatorkarriere i Disney Studios i 1947, hvor han blandt andet arbejdede med film som Tornerose og Peter Pan. I 1961 Hanna-Barberas animationstudie. Det var i slutninngenav 1960'erne at Takamoto designede Scooby-Doo, hans kompanjong Shaggy og deres venner Velma, Daphne og Fred. Han designede også enkelte figurer for serierne The Jetsons og The Flintstones.  

Takamoto døde af hjerteinfarkt, 81 år gammel.

Referencer

Animatorer fra USA
Vorgaard

Vorgaard er en gammel hovedgård, som nævnes første gang i 1450. Gården ligger i Bælum Sogn, Hellum Herred, Ålborg Amt, Skørping Kommune. Navnet forveksles let med Voergård Slot beliggende et par timers kørsel mod nord. 

Den oprindelige Vorgård fra 1500-tallet var i bindingsværk. Gården var fredet, men meget faldefærdig. Den måtte i slutningen af 1980'erne rives ned og derefter kom der en ny, fuldstændig identisk bindingsværksgård opført i 1990. Da en del af den oprindelige kælder er bevaret er den nye gård også fredet. Vorgaard er ikke åben for offentligheden. 

I 1674 var der birketing på Vorgaard. 

Vorgaard Gods er på 182 hektar og ligger på adressen: Svanfolkvej 1, 9574 Bælum.

Ejere af Vorgaard 

 (1450-1465) Jep Kalv
 (1465-1489) Mogens Kulde
 (1489-1490) Anders Jacobsen Bjørn
 (1490-1525) Jacob Andersen Bjørn
 (1525-1531) Anders Jacobsen Bjørn
 (1531) Dorthe Jacobsdatter Bjørn gift Glob
 (1531-1560) Oluf Glob
 (1560-1562) Dorthe Jacobsdatter Bjørn gift Glob
 (1562-1578) Jens Kaas
 (1578-1581) Bjørn Jensen Kaas
 (1581-1598) Erik Bjørnsen Kaas / Helvig Bjørnsdatter Kaas gift Gyldenstierne
 (1598-1625) Anne Krabbe gift Kaas / Helvig Bjørnsdatter Kaas gift Gyldenstierne
 (1625-1638) Helvig Bjørnsdatter Kaas gift Gyldenstierne
 (1638) Anne Nielsdatter Kaas gift Rostrup
 (1638-1649) Albert Rostrup
 (1649) Anne Nielsdatter Kaas gift Rostrup
 (1649-1660) Kirsten Skeel gift Bille / Ingeborg Skeel gift (1) Dyre (2) Rodsteen
 (1660-1662) Elisabeth Pallesdatter Rodsteen / Peder Bille
 (1662-1670) Elisabeth Pallesdatter Rodsteen / Peder Bille / Markor Pallesen Rodsteen
 (1670-1675) Elisabeth Pallesdatter Rodsteen / Peder Bille / Markor Pallesen Rodsteen / J. Simonsen
 (1675) Elisabeth Pallesdatter Rodsteen / Peder Bille / Markor Pallesen Rodsteen / J. Simonsen / Karen Juul gift (1) Rodsteen (2) von Lützow
 (1675-1703) Hartvig Otto Petersen von Deden
 (1703-1717) Anne Folmersdatter Urne gift von Deden
 (1717-1750) Claus Jørgen Hartvigsen von Deden
 (1750-1767) Harboe Lassen Meulengracht
 (1767-1768) Laurids Johannes Jelstrup
 (1768-1772) Søren Thestrup
 (1772-1775) Heinrich Schou
 (1775-1776) Cathrine Wagaard gift Schou
 (1776-1820) Hans Joachim Rodenborg
 (1820-1824) Sophie Louise Constance Elisabeth von Moltke gift Rodenborg
 (1824-1835) Carl Hansen Rodenborg
 (1835-1837) J. C. Nyholm
 (1837-1840) S. Schlomka
 (1840-1843) C. E. Alsen
 (1843-1875) Carl August von Deden
 (1875-1891) J. M. Schæbel
 (1891-1893) Rud Lorentzen
 (1893-1907) E. V. Schaumburg
 (1907-1918) Christian Nielsen
 (1918-1921) J. P. Jensen
 (1921-1925) M. Petersen
 (1925-1926) A. Lohmann
 (1926-1930) T. Nielsen
 (1930-1931) Bikuben i Århus
 (1931-1935) N. C. Clausen
 (1935-1959) Forskellige ejere
 (1959-1963) B. Brun
 (1963-1975) Ejnar Flensted
 (1975-1985) H. K. K. Kruse
 (1985-2006) Vagn Andersen
 (2006-) Vagn Andersen Holding ApS

Kilder 
 J.P. Trap: Danmark 5.udgave, Kraks Landbrug

Noter 

Herregårde i Rebild Kommune
Herregårde i Aalborg Amt
Fredede slotte og herregårde i Danmark
Absolute Music 10

Absolute Music 10 er en kompilation i serien Absolute Music udgivet den 29. november 1995. Albummet har solgt til 4-dobbelt platin, og er dermed det bedst sælgende album i serien sammen med Absolute Music 7.
Albummet blev dels udgivet i en normal og i en unik nummereret version. Nogle af sangene på Absolute Music 10 udkom senere på The Best Of Absolute Music 10-11-12.

Spor 
 Queen – "Heaven For Everyone"
 Cher – "Walking In Memphis"
 Blur – "Country House"
 Caroline Henderson – "Made In Europe"
 Jamie Walters – "Why"
 Tina Turner – "GoldenEye"
 Sin With Sebastian – "Shut Up (And Sleep With Me)"
 Shaggy – "Boombastic"
 TLC – "Waterfalls"
 Me - She & Her – "I Count The Minutes"
 Paula Abdul – "Crazy Cool"
 Diana Ross – "Take Me Higher"
 Dana Dawson – "3 Is Family"
 Simply Red – "Fairground"
 Take That – "Never Forget"
 Alannah Myles – "Family Secret"
 Meat Loaf – "I'd Lie For You"
 Vaya Con Dios – "Don't Break My Heart"

10
Album fra 1995
Satair

Satair A/S, der blev grundlagt i 1957, er blandt verdens førende distributører af reservedele i fly med cirka 400 ansatte og hovedkontor i Kastrup. Satair havde i 2008/09 en omsætning på 400 mio. USD.

Virksomheden har afdelinger i USA, England, Frankrig, Singapore, Kina, Malaysia, Japan, Sydkorea og Dubai.

Konkurrenter 
 Leki Aviation A/S
 A J Walter Aviation
 Ansett Aircraft
 Aviall

Referencer

Eksterne henvisninger 
 Satair

Flyproducenter i Danmark
Danske virksomheder etableret i 1957
Silkeborg Nordkredsen

Silkeborg Nordkredsen er en opstillingskreds i Vestjyllands Storkreds.
 
Kredsen, der er oprettet i 2007, består af den nordlige del af Ny Silkeborg Kommune. 
   
Kredsen er dannet af den tidligere Kjellerup Kommune fra Kjellerupkredsen, den tidligere Gjern Kommune fra Silkeborgkredsen samt den nordlige del af den gamle Silkeborg Kommune også fra Silkeborgkredsen.

Afstemningssteder i kredsen:  
Tilført fra Kjellerupkredsen (tidligere Kjellerup Kommune):
Ans
Hinge
Kjellerup
Levring
Sjørslev
Thorning
Vinderslev
Vium-Hvam 
Tidligere Gjern Kommune: 
Fårvang
Gjern
Grauballe
Sorring
Voel
Nordlige del af tidligere Silkeborg Kommune:

 
Fra 1849 var den nordlige del af den senere Silkeborg kommune en del af  Kjellerupkredsen. Midt i 1900-tallet blev  Alderslyst og Silkeborgs nordlige forstæder overflyttet til Silkeborgkredsen. I 1970 gik landsognene nord for Silkeborg samme vej. Fra 2007 er den sydlige del af den oprindelige Kjellerup Kreds samlet i Silkeborg Nordkredsen.

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilde

Folketingsvalgkredse
Tillært adfærd

Tillært adfærd er et begreb, der i dyreverdenen bruges om en adfærd dyret har lært af andre, f.eks. forældre, eller blot af erfaring.

Tillært adfærd bevirker, at dyret kan tilpasse sig omgivelserne. Vilde gæs lærer fx hurtigt, i hvilke områder mennesker skyder meget på dem. Ravnen har lært, at bilerne på motorvejen yderst sjældent kører i rabatten, og dermed kan de i ro og mag spise ved vejkanten.

Zoologi
Silkeborg Sydkredsen

Silkeborg Sydkredsen  er en opstillingskreds i Vestjyllands Storkreds.

Kredsen, der er oprettet i 2007, består af den sydlige del af Ny Silkeborg Kommune.

Kredsen er dannet af den tidligere Them Kommune og den sydlige del af den gamle Silkeborg Kommune. Hele kredsen ligger indenfor grænserne af den gamle Silkeborgkredsen.

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Afstemningssteder
Tidligere Them Kommune
Bryrup
Gjessø
Hjøllund
Them
Sydlige del af den tidligere Silkeborg Kommune:

Kilder 

Folketingsvalgkredse
Leki Aviation

Leki Aviation A/S er en dansk virksomhed der blev grundlagt i 1989 af Kim Krøjby. Leki beskæftiger sig med salg og distribution af flyreservedele. Lekis hovedkvarter ligger i Kastrup, lige i nærheden af Københavns Lufthavn, hvilket giver store fordele ved handel med diverse internationale flyselskaber pga. den korte afstand. Samlet set beskæftiger Leki 75 medarbejdere kloden rundt og har afdelinger i: Danmark, England, USA, Kina & Singapore.

Historie 
Kim Krøjby startede Leki i 1989 med udgangspunkt i et MD80 lot. I løbet af ganske få år fik Leki fodfæste inden for Aviationbranchen og de første store kontrakter blev lavet. Leki har fortsat sin store udvikling gennem årene og er i dag en væsentlig spiller på det europæiske marked, samt en lidt mindre i resten af verden.

Konkurrenter 
Satair

Eksterne henvisninger 
Leki Aviation A/S 

Handelsvirksomheder i Danmark
Etableret i 1989
Ikastkredsen

Ikastkredsen  er en opstillingskreds i Vestjyllands Storkreds.

Kredsen, der er oprettet i 2007, består af Ikast-Brande Kommune

Kredsen er dannet af de tidligere kommuner Ikast (fra Herningkredsen), Brande (fra Skjernkredsen) og Nørre Snede (fra Givekredsen).

Afstemningssteder i kredsen:
Tidligere Brande Kommune:
Blåhøj
Brande By
Drantum
Uhre
Tidligere Nørre-Snede Kommune:
Nørre-Snede
Ejstrupholm
Gludsted
Klovborg
Tidligere Ikast Kommune:
Ikast
Engesvang
Bording
Isenvad

Folketingskandidater pr. 25/11-2018

Kilde

Folketingsvalgkredse
Clavicyterium

Et clavicyterium (eller clavicytherium) er et opretstående musikinstrument af cembalofamilien. Meget tyder på, at den ældste form for cembalo var opretstående. Dette kan skyldes at instrumentet kan være udviklet ud fra harpen eller at det blev bygget i stil med små orgler, kaldet portativ eller organetto. Ældste bevarede clavecyterium er fra ca. 1480 (Royal College of Music, London).

Den opretstående facon bevirker at mekanikken bliver lidt anderledes end i cembaloet. På clavicyteriet kan springerne ikke nødvendigvis returnere vha. tyngdekraften som i cembaloet, da de ligger vandret – i stedet kan anvendes et fjedersystem.

Der byggedes også clavicyterier i barokken – mest kendte bygger er den flamske bygger, Albertus Delin (18, årh.), fra hvis hånd, der endnu findes 2 bevarede instrumenter. Et clavicyterium er ofte et relativt kraftigt instrument sammenlignet med det normale cembalo, da lyden er rettet direkte mod publikum.

Tangentinstrumenter